Ego Gaulterius Dei gratia Eduensis Episcopus, omnibus præsentes literas inspecturis notum facimus, quòd cùm Ioannes de Guarart olim inuadiasset Ecclesiæ Reomensi villam de Suence, quæ de ipsius Ecclesiæ casamento est, pro trecentis  viginti libris monetæ Pruuinensium, vxore sua Flandina  infantibus suis innadiationem istam laudantibus, tandem super præfata Gageria inter ipsum Ioannem  prædictum Abbatem orta est controuersia, quæ postmodum de consensu vtriusque partis hoc modo coram nobis fuit pacificata. Vuillelmus Abbas Reomensis pro bono pacis dedit dicto Ioanni XXV. libras monetæ Diuionensium,  dabit ei annuatim vnum modium segetis in horreo Reomaensi, medietatem frumenti,  medietatem hordei: frumentum reddetur ad mensuram eiusdem villæ,  hordeum ad mensuram Reomensis horrei,  ipse Ioannes dedit,  quitauit in eleemosynam de cætero omnes prouentus ipsius Gageriæ Reomensi Ecclesiæ, hoc adiuncto quòd villam illam nisi de suo proprio redimere non valebit,  si eam fortè redimi contigerit, Ecclesia Reomensis à prædicta pensione segetis erit libera  soluta. Si verò Pruuimenses pondere vel libra viluerint, vna marca argenti ad pondus Trecarum pro quinquaginta solidis Reomaensi Ecclesiæ persoluetur. Quod vt ratum sit ac firmum, ad mandatum eorum pręsentem Chartam sigillo nostro fecimus confirmari. Actum est hoc anno incarnati Verbi millesimo ducentesimo secundo.